CELEX: 32018R0939
Language: fi
Date: 2018-06-26 00:00:00
Title: Komission täytäntöönpanoasetus (EU) 2018/939, annettu 26 päivänä kesäkuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Cidre Cotentin”/”Cotentin” (SAN))

3.7.2018   
            
            
               FI
            
            
               Euroopan unionin virallinen lehti
            
            
               L 166/3
            
         KOMISSION TÄYTÄNTÖÖNPANOASETUS (EU) 2018/939,
   annettu 26 päivänä kesäkuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Cidre Cotentin”/”Cotentin” (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:
   
               (1)
            
            
               Ranskan hakemus nimityksen ”Cidre Cotentin”/”Cotentin” rekisteröimiseksi on julkaistu Euroopan unionin virallisessa lehdessä asetuksen (EU) N:o 1151/2012 (2) 50 artiklan 2 kohdan a alakohdan mukaisesti.
            
         
               (2)
            
            
               Ranskan viranomaiset ilmoittivat komissiolle 16 päivänä marraskuuta 2016 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 15 päivänä marraskuuta 2026, oli myönnetty Ranskan alueelle sijoittautuneille toimijoille Exploitation agricole à responsabilité limitée (Earl) La Vallée des Pommiers, 17, bis hameau Les Mesles, 50340 Bricquebosq, ja Société à responsabilité limitée (Sarl) Cidrerie Le père Mahieu, 17, bis hameau Les Mesles, 50340 Bricquebosq, jotka täyttävät mainitun artiklan edellytykset suojatusta alkuperänimityksestä ”Cidre Cotentin”/”Cotentin”14 päivänä lokakuuta 2016 annetun ja 22 päivänä lokakuuta 2016 Ranskan tasavallan virallisessa lehdessä julkaistun asetuksen mukaisesti. Kansallisen vastaväitemenettelyn aikana kyseiset toimijat, jotka olivat laillisesti pitäneet kaupan tuotetta ”Cidre Cotentin”/”Cotentin” jatkuvasti vähintään viiden vuoden ajan siihen asti, kun hakemus toimitettiin, olivat esittäneet vastaväitteen.
            
         
               (3)
            
            
               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Cidre Cotentin”/”Cotentin” olisi rekisteröitävä,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Cidre Cotentin”/”Cotentin” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.8 tuotteeseen.
   2 artikla
   Edellä 1 artiklassa myönnettyyn suojaan sovelletaan suojatusta alkuperänimityksestä ”Cidre Cotentin”/”Cotentin” (SAN) 14 päivänä lokakuuta 2016 annetun ja 22 päivänä lokakuuta 2016 Ranskan tasavallan virallisessa lehdessä asetuksen (EU) N:o 1151/2012 15 artiklan 4 kohdan mukaisesti julkaistun asetuksen mukaista siirtymäkautta, jonka Ranska myönsi mainitun artiklan vaatimukset täyttäville toimijoille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä kesäkuuta 2018.
      
         
            Komission puolesta,
         
         
            puheenjohtajan nimissä
         
         Phil HOGAN
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  EUVL C 39, 2.2.2018, s. 33.
   
      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).